钦定古今图书集成/理学汇编/经籍典/第002卷 > 陈
## 钦定古今图书集成/理学汇编/经籍典/第002卷 > 陈

### 文帝天嘉 年鸠集经籍

按《陈书文帝本纪》，不载。　按《隋书经籍志》：“梁《经籍》七
万馀卷，周师入郢，咸自焚之。陈天嘉中，又更鸠集，考
其篇目，遗阙尚多。”

### 宣帝太建五年敕周弘正侍东宫讲经

按：《陈书宣帝本纪》，不载。　按《周弘正传》，“太建五年，授
尚书右仆射，祭酒，中正如故。寻敕侍东宫，讲《论语》《孝
经》。太子以弘正朝廷旧臣，德望素重，于是降情屈礼，
横经请益，有师资之敬焉。”

太建十四年，诏禁绝祆书。

按《陈书后主本纪》：太建十四年，即帝位，“四月庚子诏
曰：‘僧尼道士，挟邪左道，不依经律。民间淫祀祆书，诸
异怪事，详为条制，兼皆禁绝’。”

太建　　年集名儒讲经承光殿。

按《陈书宣帝本纪》，不载。　按《唐书儒学陆元朗传》：“陈
太建中，后主为太子，集名儒入讲承光殿，德明始冠，
与下坐。国子祭酒徐孝克敷经，倚贵纵辨，众多下之，
独德明申答，屡夺其说，举坐咨赏。”